
סדר היום:
1. הרשימות השחורות של הרבנות הראשית לישראל שיסווגו אזרחים שיהדותם מוטלת בספק - של חה"כ רוזין מיכל
2. רשימות "טעוני בירור יהדות" של הרבנות הראשית - של חה"כ קסניה סבטלונה
3. הרשימות השחורות של הרבנות הראשית לישראל שיסווגו אזרחים שיהדותם מוטלת בספק - של חה"כ מלינובסקי יוליה
4. הרשימות השחורות של הרבנות הראשית לישראל שיסווגו אזרחים שיהדותם מוטלת בספק - של חה"כ לביא עליזה


נכחו:
חברי הוועדה: 
אברהם נגוסה – היו"ר
מרדכי יוגב 
יוליה מלינובסקי
קסניה סבטלובה 


חברי הכנסת:
יעל כהן-פארן
אורי מקלב
דני סיידא
נחמן שי
פנינה תמנו-שטה


 מוזמנים: 
	ירדנה קופ-יוסף
	–
	עוזרת ראשית, משפט עברי, ייעוץ וחקיקה, משרד המשפטים

	דסי צנגן
	–
	עו"ד, משרד הפנים

	תמי אזרזר
	–
	ממונה מירשם ודרכונים, רשות האוכלוסין וההגירה

	דוריס קריאף
	–
	ממונה תעוד וזכאות, משרד הקליטה

	שמעון יעקבי
	–
	בתי הדין הרבניים

	עלי שאמי
	–
	מאבטח כוח התערבות, משמר הכנסת

	יהודה שרף
	–
	מנהל היחידה לעליה ולקיטה ומשימות מיוחדות, הסוכנות היהודית

	סילביו חוסקוביץ 
	–
	חבר ההנהלה הציונית

	ג'פרי דאובה
	–
	ראש לשכה, ארגון ציוני אמריקה

	משה פרייזלר
	–
	עוזר יו"ר הצ"ע, ההסתדרות הציונית העולמית

	ידידיה וולף
	–
	קשרי ממשל, הפדרציות היהודיות בצפון אמריקה

	עדי סעדה
	–
	ראש דסק, התנועה המסורתית

	אנדרו סאקס
	–
	מזכ''ל כנסת הרבנים בישראל

	אריאל מואב
	–
	רכז מחקר ומדיניות ציבורית, מכון עתים

	יותם ברום
	–
	מנהל קשרי ממשל פנים איגוד ארגוני יהדות ישראלית

	אבנר פורת
	–
	אחראי תחום חקיקה חותם-יהדות על סדר היום

	סיון יעקבסון
	–
	דוברת, "קולך", פורום נשם דתיות

	דוד מלכא
	–
	מנהל בתי הדין הרבניים, בתי הדין הרבניים

	אלעד מאיר קפלן
	–
	נציג עמותת עתים

	אורלי ארוליאל
	–
	רכזת תקשורת, מכון עתים

	יצחק הילדסהיימר
	–
	כתב מצב הרוח, מקור ראשון

	ג'וזף ברודי
	–
	מוזמן/ת

	אריקה גולדמן בראדי
	–
	מוזמן/ת

	יוסף בדאדי
	–
	מוזמן/ת

	ילנה קוסטנקו
	–
	מוזמן/ת





מנהל/ת הוועדה:
דנה גורדון שושני

רישום פרלמנטרי:
עופרה ארגס - חבר תרגומים















הרשימות השחורות של הרבנות הראשית לישראל שיסווגו אזרחים שיהדותם מוטלת בספק

רשימות "טעוני בירור יהדות" של הרבנות הראשית

הרשימות השחורות של הרבנות הראשית לישראל שיסווגו אזרחים שיהדותם מוטלת בספק

הרשימות השחורות של הרבנות הראשית לישראל שיסווגו אזרחים שיהדותם מוטלת בספק


היו"ר אברהם נגוסה:

קודם כל אני מוחה על התנהגות - - -

דנה גורדון שושני:

אמרו שהוא נכנס עכשיו לשער.

היו"ר אברהם נגוסה:

בכל זאת, אני מוחה על התנהגות שלא מקובלת, בזלזול הכנסת ועבודתה, עבודת הוועדה. חברי הכנסת מגיעים, משרדי הממשלה וארגונים מגיעים ודווקא הגוף שהוזמן לדיון ואמור לתת פתרון ולענות לשאלות, שני המשרדים הרלבנטיים, בית הדין הרבני ומשרד המשפטים, דווקא שני המשרדים הרלבנטיים לדיון לא הגיעו. חצי שעה של איחור.

שמעון יעקבי:

עם כל הכבוד, אני נמצא פה, אני מבתי הדין הרבניים.

היו"ר אברהם נגוסה:

אני שאלתי אותך אם אתה מייצג.

שמעון יעקבי:

אמרתי שאני יכול לענות לשאלות משפטיות.

קסניה סבטלובה (המחנה הציוני):

כל השאלות הן משפטיות. אין לנו שאלות אחרות.

היו"ר אברהם נגוסה:

אני שאלתי אם אתה מייצג את המשרד. אמרת לי שרק ענייני משפט. הנושא הוא לא רק בעניינים משפטיים, לכן אני רוצה את הנציג שיכול לענות לשאלות שיעלו. אז שאלתי אותך.

אורי מקלב (יו"ר ועדת המדע והטכנולוגיה):

מה הקשר, הוא יכול לענות, ויכול להיות שגם הוא מייצג. מה - - -

שמעון יעקבי:

תשובות לכל השאלות ששאלתם קיבלתם בכתב. זה מונח - - -

פנינה תמנו (יש עתיד):

מכתב? זה רציני שאתה אומר מכתב?

שמעון יעקבי:

זה מונח בפני הוועדה. יש נתונים.

פנינה תמנו (יש עתיד):

הכנסת מבקשת מכתבים? הכנסת מבקשת תשובות, בשביל זה אנחנו קיימים פה.

שמעון יעקבי:

	אני אודה לגבירתי אם לא תגער בי. 

פנינה תמנו (יש עתיד):

אני אגער ואני אסביר לך גם למה. אנשים משלמים מחיר.

שמעון יעקבי:

תודה רבה. אני לא באתי כדי לקבל גערות. אני מודה לכם. אם אדוני היושב ראש יכול לנהל את הישיבה עם דיון ענייני, שאלות ותשובות, בבקשה. אם לא - - -

קסניה סבטלובה (המחנה הציוני):

בשביל דיון ענייני צריך שנציג שלכם יהיה פה בשעה 10:00. מתי שנקבע הדיון.

שמעון יעקבי:

אני מצטער, אי אפשר ככה. אני לא מרגיש שאפשר כך לנהל את הדיון.

היו"ר אברהם נגוסה:

רגע, קודם כל שאלתי אותך כדי להתחיל בזמן. אמרת לי שאתה לא מייצג רק עניינים משפטיים. אמרתי אם כך אנחנו נחכה. חיכינו עכשיו 31 דקות ואנחנו מחכים פה.

פנינה תמנו (יש עתיד):

אבל אדוני היושב ראש, יש לי שאלה. הוא פקיד ממשלתי, אין לך שום זכות למחות. אין לך את הפריבילגיה לקום וללכת. אתה משתכר מכספי ציבור. זה חוצפה. מה שאתה עושה זה חוצפה. אתה תצטרך לדעת להיות סובלני ולשבת ולהקשיב. - - - 

קריאה:

זו התנהלות שמבזה את הכנסת. 

דני סיידא:

למה את צועקת?

פנינה תמנו (יש עתיד):

למה אני צועקת מקלב? אני אגיד לך למה אני צועקת. לא אתה מודר מ- - - לא אתה בלנית שזרקו אותה בגלל שהיא אתיופית. לא אתם.

אורי מקלב (יו"ר ועדת המדע והטכנולוגיה):

הגעת עכשיו לא היית בדיון, ואת מתקיפה. הוא אמר את מה שהוא מייצג ואת מה שהוא לא מייצג. הוא עדיין לא אמר אם הוא יכול - - - את חושבת שלא - - -

קריאה:

עדיין אין לו זכות לקום וללכת. זה בזיון.

פנינה תמנו (יש עתיד):

אין לו שום זכות לקום וללכת, גם אם יש לו כיפה שחורה על הראש. אתה לא חייב להגן עליו, גם אם יש לו כיפה שחורה על הראש. זה שיש לו כיפה שחורה על הראש זה לא אומר ש- - -

היו"ר אברהם נגוסה:

אני מוחה על התנהגות משרד המשפטים שלא הגיעו ובתי הדין הרבניים, ולכן אני סוגר את הדיון. אני מבטל את הדיון.

פנינה תמנו (יש עתיד):

זה בזיון. אנחנו צריכים להגיש תלונה כולנו, כל חברי הכנסת וגם הוועדה. 

היו"ר אברהם נגוסה:

אני אפנה ליושב ראש הכנסת וגם לשרים הרלבנטיים בנושא. תודה.


[bookmark: _GoBack]הישיבה ננעלה בשעה 10:33.







image1.png




